ใบเดียวได้งาน
แบ่งรับแบ่งสู้กับข่าวไล่ขอซื้อหุ้นธนาคารทหารไทยจากกระทรวงการคลังมาตลอด แต่ธนาคารซีไอเอ็มบี ไทย ก็ขยายงานไม่หยุดหย่อน
1 มิ.ย. 2556

แบ่งรับแบ่งสู้กับข่าวไล่ขอซื้อหุ้นธนาคารทหารไทยจากกระทรวงการคลังมาตลอด แต่ธนาคารซีไอเอ็มบี ไทย ก็ขยายงานไม่หยุดหย่อน
ซีอีโอสุดขอบโลก สุภัค ศิวะรักษ์ ประธานเจ้าหน้าที่บริหาร แบงก์ซีไอเอ็มบี ไทย ก็สั่งให้ฝ่ายบุคคลของธนาคาร เปิดรับสมัครงานครั้งใหญ่รวดเดียว 300 ตำแหน่ง
ดร.แซม บอกว่า สมัครงานสมัยนี้ไม่ต้องส่งเอกสารมาให้สิ้นเปลืองและเสียเวลา นำเอาบัตรประชาชนใบเดียวเดินเข้ามาเขียนใบสมัคร รอสัมภาษณ์คุยกันประเดี๋ยวเดียวก็รู้แล้วว่าใช่หรือไม่ใช่ ทราบผลทันที และถ้าตกลงปลงใจกันก็เซ็นสัญญาร่วมงานค่อยมาส่งเอกสารทีหลัง ทุกขั้นตอนเสร็จในวันเดียว ประหยัดเวลา ค่าใช้จ่าย ไม่ต้องเดินทางไปๆ มาๆ
ใครอยากเป็น 1 ใน 300 ตำแหน่งที่แบงก์กำลังมองอยู่ ก็พกบัตรประชาชนเดินไปที่ธนาคารซีไอเอ็มบี ไทย สำนักงานใหญ่ ที่ถนนหลังสวน วันเสาร์ที่ 1 และวันอาทิตย์ที่ 2 มิ.ย.นี้ ตั้งแต่เวลา 09.00-16.00 น.